ming030890/wiki-yue-high-quality huggingface dataset:
威廉道格拉斯

威廉道格拉斯（英文：William Orville Douglas，1898年10月16號—1980年1月19號），做過美國最高法院大法官，任期超過36年，任職時間喺最高法院大法官中最長嘅。Douglas好支持所有公民自由，時代雜誌講過佢係任何時候都喺最高法院入面最堅定捍衛公民自由嘅法官。1975年唔再做。
威廉荷頓

威廉荷頓（William Holden，1918年4月17號—1981年11月12號）係美國電影演員，1953年奧斯卡金像獎最佳男主角。喺1954年至1958年同1961年，俾人六次選做「年度十大明星」。佢喺美國電影學會（American Film Institute）嘅AFI 百年百大明星度排第 25。
佢比較為唐人熟識嘅戲有《蘇絲黃的世界（英文：The World of Suzie Wong (film)）》。
威廉華萊士

威廉華萊士（英文：William Wallace；1272年—1305年8月23號）係蘇格蘭人，響蘇格蘭獨立戰爭做其中一個阿頭，反抗英格蘭。
威廉藍斯

威廉藍斯（英文：William Ramsay，1852年10月2號—1916年7月23號 ）係英國嘅化學家，喺1904年攞到諾貝爾化學獎。
假幣

2016 年昆明一個牌；句標語叫人唔好用假人民幣。
假幣（英文：counterfeit money）係指意圖冒充由國家或者其他人發行，具有法償地位嘅貨幣，而喺未經國家或政府嘅法律允許而模仿製作嘅銀紙或銀仔。
如果無冒充真正貨幣嘅意圖，並且喺設計上有作出明顯分別嘅話，唔屬於假幣[未記出處或冇根據]，例如大富翁啲玩具錢、拍戲嗰啲道具錢等等，如果係個人或組織自己發行，就稱為私營貨幣。
喺人類文明史上，人一路有整假幣同對抗假幣：
喺銀紙出現打前，啲人成日會用金屬純度唔夠高嘅銀仔做假幣（相比之下，堅嘅銀仔會用純度高嘅金屬造），打後阿基米德原理嘅發現令「判定一件物件嘅金屬純度」變得簡單，幫咗手對抗假銀仔；
喺銀紙出現打後，整假幣嘅人就開始變成嘗試用打印機，印啲似真銀紙嘅銀紙出嚟－廿一世紀嘅銀紙往往會有一啲內置高技術（央行以外嘅人難模仿）嘅防偽特徵，而且影到銀紙喺入面嘅相多數會濛咗或者少咗忽。
假報春屬

假報春屬（學名：Cortusa）係杜鵑花目報春花科嘅一個屬。
假平結

假平結係種繩綟，但結構並唔穩陣，唔可以靠佢綁緊兩條繩。
假如我是真的

《假如我是真的》係齣臺灣電影，王童導演，譚詠麟主演。同名主題曲由鄧麗君唱。劇本改編自大陸劇作家沙葉新嘅同名劇本。1981年攞到第18屆台灣電影金馬獎。
齣戲講有個中國大陸上山下鄉嘅男後生。佢返鄉下探佢女友（胡冠珍飾）個老豆（常楓飾）。人哋知佢身世，睇死佢冇出色。有次呢個男仔見到有位高幹子弟俾人巴結，所以佢決定冒充高幹，搵着數。果然有人信以為真，圍住巴結奉承，當佢做貴賓，但係佢終於俾人識穿。呃啲官嘅下場係槍斃。

主題曲
主題曲嚮片尾出現，講想做清泉流水，似個自由人，唔想成日喊，鏡頭係男主角死咗，牆上寫住「假如我是真的」。曲調哀怨，音樂同影像撈埋成個蒙太奇。
假婆婆納屬

假婆婆納屬（學名：Stimpsonia）係杜鵑花目報春花科嘅一個屬。
印度酥油

印度酥油，中國古代叫醍醐，係印度一種牛油，由牛奶輕度發酵後再提煉出油脂，通常用嚟煮食。
印度靛航空

印度靛航空（IndiGo）係印度一間航空公司。
印度野兔

印度野兔（學名：Lepus nigricollis）係兔科兔屬嘅其中一個種。
印度野牛

印度野牛（Gaur，Template:Pron-en；學名Bos gaurus，前名 Bibos gauris），又叫做褐牛、白臀野牛、野牛、白肢野牛、野黃牛、白襪子、亞洲野牛等，係現存最大隻嘅野牛品種。馬來文叫佢做「斯拉單」（Selandarg）。

亞種同分布
分布喺亞洲南部同東南亞，喺中國只分布於雲南南部。呢種野牛可因應分佈地再細分幾個亞種：
指名亞種（分布喺印度和尼泊爾） Bos gaurus gaurus
老撻亞種（分布喺緬甸、老撻同中國） Bos gaurus laosiensis
雲南亞種 Bos gaurus readei
馬來亞種（分布喺泰國同馬來西亞） Bos gaurus hubbacki
大額牛（雲南西北部） Bos gaurus frontalis

特徵
大隻，身長200厘米，尾長70—105厘米，重1500千克，肩高190—220厘米，係現生牛類中,體形最大一種。體毛大都係啡色、黑色，鼻同嘴唇呈灰白，四肢膝蓋以下係毛白色，故又名白襪。公同乸都有角，但公細隻啲。公嘅雙角彎度好大，由額骨高起嘅棱上生出，先垂直上升，再向外彎，又向上，最後角尖又向內並略向後彎轉，長度可達60—75厘米。

習性
印度野牛一般喺朝早同黃昏時份活動。夏季會喺海拔高嘅山上，冬天反而逐漸返落地面。鍾意群居生活，通常每群有10-30隻，由乸、幼仔同亞成體組成，當中有一隻較大隻嘅野牛乸做首領。成年野牛公喺一年嘅大部分時間都係獨自棲息，直到交配時期先同牛乸接觸。性情凶猛。食草、樹葉、嫩枝、竹筍同樹皮等，又不時舔食鹽。聽覺同嗅覺都好靈敏。孟加拉虎係成年印度野牛嘅主要天敵。

繁殖
喺9-10月交配，牛公之間會打餐死，並大聲咆哮，1公里以外地方都聽得到。懷孕期9個月，每胎1仔。幼仔體色係淡褐色或赤褐色。2-4歲性成熟。有20—30年命。

棲息地
棲息喺熱帶、亞熱帶嘅山地森林同草原，最高可達2000米左右。離水源唔遠嘅地方。

繁殖動向
早喺19世紀已經有動物園開始飼養印度野牛。好多動物園都單一養佢哋，但係只要有一定嘅活動空間嘅話，可以同其他品種嘅動物混埋一齊養。雖然起初好難養同令佢哋成功繁殖，但華盛頓國家動物園最後亦喺1940年代成功繁殖印度野牛，當時牛乸懷孕期大約270~280日。
截至1998年12月31號，全球大約有160隻印度野牛喺北美洲、歐洲同東南亞嘅動物園度住。而現時最大嘅野牛群落係喺加州嘅聖地牙哥動物園度，新加坡嘅野生動物園係第一個利用夜間環境作為飼養場嘅動物園。

狀況
印度野牛屬易危品種，屬中國一級受保護動物。目前只有36000隻野牛住喺分布地。

複製失敗
2001年1月，包括香港人陳永生在內嘅一班美國科學家，利用生物複製技術，成功創造全球第一隻印度野牛，並改名叫做「諾亞」，但唔夠兩日就死於痢疾。
印度香米

印度香米，係種起源自印度嘅長身米，米身零舍長。而家除咗印度出產之外，巴基斯坦亦都有種。印度香米主要係有兩種：白同啡米。[未記出處或冇根據]
印度炒飯就係用到印度香米去整。
印度躄魚

印度躄魚（學名：Antennarius indicus）係躄魚科躄魚屬嘅其中一個種。
印度酸辣醬

印度酸辣醬係起源自印度嘅一類醬料，用唔同香料、菜蔬、生果去溝，多數帶酸辣味，印度同附近南亞國嘅唔同地方都有自己配方。
印度電影觀眾獎

印度電影觀眾獎（英文：Filmfare Awards），係印度每年搞嘅國家電影獎，1954年開始頒，地位同美國奧斯卡獎似。
印度鞭藤

印度鞭藤（Flagellaria indica），又叫鬚葉藤，係禾本目鞭藤科鞭藤屬嘅一種植物，主要分佈印度、東南亞、波利尼西亞到澳洲一帶。
博弈複雜度

博弈複雜度（英文：game complexity）係博弈論上嘅一個概念。一場博弈論意義上嘅博弈可以有複雜度呢樣特性，而一場博弈嘅複雜度可以用多種唔同嘅指標嚟量度。
博彩中介

顧名思義，博彩中介係個幫開賭者揾賭客嘅行業。以下為容易誤會嘅詞匯之辨異資料：
博彩中介人——見於澳門賭業術語時，指已經由政府嗰處得到准照，可以承包賭廳嚟經營嘅自然人或公司，簡稱「中介人」，俗稱「賭廳廳主」；見於其他場合時，指任何喺「博彩中介」呢行撈嘅個人。
博彩中介人合作人——只見於澳門賭業術語，解通過咗政府審批，掛名效勞「博彩中介人」而非其僱員之自然人，負責幫佢哋揾賭客，簡稱「合作人」，俗稱「疊碼仔」。
賭場中介——見於星加坡傳媒用語時，即係幫賭場帶啲有錢人去幫襯嘅個人或者公司，多數屬得到咗政府發牌並專門揾外國客嗰啲；賭場中介人及賭場中介公司嘅意思均可以由字面得知。
博愛醫院陳國威小學

博愛醫院陳國威小學係香港嘅一間小學，喺將軍澳。間學校係博愛醫院喺1998年創辦，全校25班：一二年級各三班；三四年級四班；五六年級各五班。學生731人。開辦科目有中文、英文、數學、常識、普通話、音樂、體育、視覺藝術、電腦。每個禮拜返五日學，每日返上晝八點到下晝三點半，但放學後可以留低做功課到五點。現任校長韋淑貞，校監陳徐鳳蘭。
博康邨

博康邨係香港嘅一條公共屋邨，喺新界沙田作壆坑沙角街6號，一共有8座樓，1982年入伙。
博愛

博愛係中國河南焦作一個縣，總面積492平方公里，人口44萬。
博愛醫院

博愛醫院（英文：Pok Oi Hospital）係香港新界元朗區一間公立醫院，喺1919年創辦，而家由醫院管理局管理，係新界西聯網其中一間醫院，地址係新界元朗凹頭。

簡介
博愛醫院喺1919年創立，一直扮演住元朗地區醫院嘅重要角色，至今已經有90年歷史。為應付新界西與日俱增嘅醫療需要，政府喺1998年落實重建博愛醫院。
新院嘅設計理念包含以家庭為本；以資訊科技為主導；與社區建立緊密聯繫；注重環保，同埋提供有利於治療嘅環境。
博愛醫院嘅重建同擴建工程獲撥款港幣21億元，喺2007年完成，展示設備先進嘅新面貌，並採取分期開展服務嘅模式。醫院會密切監察人口增長同區內居民需要，不斷更新醫療服務，繼續發揮「醫護市民」嘅博愛精神。
博愛醫院歷屆總理聯誼會鄭任安夫人千禧小學

博愛醫院歷屆總理聯誼會鄭任安夫人千禧小學（英文：A.D. & F.D. of Pok Oi Hospital Mrs. Cheng Yam On Millennium School）係香港一間全日制資助小學，位於新界屯門第56區掃管笏路111號。辦學團體係博愛醫院歷屆總理聯誼會有限公司，現任校長蔡劍冬。
博愛醫院歷屆總理聯誼會鄭任安夫人千禧小學原本係1985年開辦嘅博愛醫院歷屆總理聯誼會鄭任安夫人學校，係博愛醫院歷屆總理聯誼會辦嘅第一間小學，分為上下午兩部，位於新界屯門屯利街三號。自2003年9月起，該校正式轉為兩間全日制小學：上午部留喺原來校址，仍命名為鄭任安夫人學校，而下午部就搬到位於第56區掃管笏111號嘅新校舍，就係家下嘅博愛醫院歷屆總理聯誼會鄭任安夫人千禧小學。
吳良榮

吳良榮（Tommy Ng，1962年11月1號—）係香港特約演員，1997年入行，主要演出港台電視（同前身香港電台電視部）嘅節目，當中喺《警訊》經常飾演騙徒而出名。
吳肖梅

吳肖梅，香港親中派商人，亨達集團董事。

政治立場
佢係香港親中派一員。
喺2014年初，佢曾經就2017年嘅香港特首選舉去信立法會發表意見，提出以抽籤形式喺全香港市民抽出「特別投票人」作為選委會成員，並建議擴大部分分組嘅選民基礎，選委會總人數可以去到1600人。另外，佢又要求特首參選人要宣誓效忠基本法。

爭議
佢同佢老公曾經被證監會指牽涉喺本港無牌經營槓桿式外匯交易，佢被撤銷牌照兼禁止重投業界10年。

家庭
佢已結婚，老公係亨達集團創辦人鄧予立。女婿係戴澤良。
吳良民

吳良民，香港親中派政治人，香港再出發大聯盟發起人之一。
吳自豪

吳自豪博士，香港建制陣營（商界親中派）政治人、創科界生意人。

選舉經歷
响2021年9月，佢成為香港特别行政區選舉委員會科技創新界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
吳興區

吳興區係中國浙江湖州一個市轄區，總面積872平方公里，人口59萬。
小西灣道

小西灣道（Siu Sai Wan Road）係香港香港島小西灣一條路，係個長U形，由柴灣道同新業街交界，向東南行到小西灣邨轉東北，到小西灣海濱花園再轉西北，返到安業街同新業街交界。小西灣道係出入小西灣嘅主要通道。
維基同享有多媒體嘅嘢：Siu Sai Wan Road
小西灣公共圖書館

小西灣公共圖書館（英文：Siu Sai Wan Public Library）係香港一間公共圖書館，喺柴灣小西灣小西灣道15號小西灣綜合大樓地下。
小西灣綜合大樓

小西灣綜合大樓（英文：Siu Sai Wan Complex）係香港一棟綜合大樓，晌香港島小西灣小西灣道15號，高5層，晌2011年7月起好。綜合大樓入面有社區會堂、游泳池、公共圖書館同體育館。
小西灣運動場

小西灣運動場，香港運動場之一，喺小西灣富康街八號，隔海望佛堂洲，英文叫Siu Sai Wan Sports Ground。行政上歸東區。設施有運動場、草地球場，球場為十一人足球場。
場一九九六年起好，今下歸康樂及文化事務署管。
小西灣兵房

小西灣兵房（英文：RAF Little Sai Wan）又叫小西灣軍營，係香港香港島小西灣舊時一個兵房，由駐港英國皇家空軍367通訊兵隊喺1952年開辦，主要用嚟做情報中心，1982年搬咗去舂坎角。
小西灣

小西灣，本名柴灣仔，亦叫小柴灣，係香港一地，亦喺一灣，響柴灣東面。灣已填，化身新興嘅住宅區，人口約莫七萬。行政上歸東區。

名
原名柴灣仔，皆因地近柴灣。英文柴灣初時唔寫做 Chai Wan，或口音，或誤聽，寫做 Sai Wan。柴灣仔就半音半意，繙成 Little Sai Wan。及後師爺不明所以，將佢倒繙做小柴灣、小西灣。師爺再倒轉返英文，今英文寫 Siu Sai Wan。

地理
小西灣喺柴灣一帶，範圍包括永泰道以東嘅地方。喺未填海之前，小西灣係柴灣東邊嘅灣仔。

史
小西灣一帶原本係英國情報中心。1947年，英國同埋美國、澳洲、加拿大、新西蘭簽署聯合收集情報嘅協議。因此，英軍喺小西灣起咗成個遠東最大規模嘅情報中心，監聽中國無線電通訊。到咗1980年代，香港將會鐵定會交畀中華人民共和國，英軍就將成個情報中心拆到渣都無淨。
去到1980年代，因為要起地下鐵路，柴灣市區嘅徙置大廈要拆，政府為咗安置呢班居民，加上應付日益膨漲嘅市區人口，所以決定開發小西灣。當時政府見小西灣個小西會令人諗起屌屄兩個性器官兼粗口字，唔係咁好聽，所以建議過改名做小柴灣，但因為當地居民反對，所以幾年後小西灣邨落成，將個名改返做小西灣。但係家下香港的士同業都採用佢嘅諧音做呢個地區嘅暗語。
小西灣由於好近鯉魚門，環境極佳，所以政府就喺當地起居屋來賣，樓盤包括富景花園、富怡花園同富欣花園等。而對海皮一塊地，更加引到大型地產發展商信和置業來投，喺1997年佢用咗118億港紙投到，起咗豪宅藍灣半島。而該地價就創下香港最高賣地成交價，直到2017年由龍光地產同埋合景泰富一齊用168.6億港紙投到鴨脷洲利南道地皮，記錄先至打破。

教育
小西灣有多間中小學校，中學有中華基金中學、漢華中學、福建中學 (小西灣)、衛理中學同嶺南衡怡紀念中學，而小學就有培僑小學。

交通
小西灣邨嘅巴士總站（左邊），後面就係商場同埋公共屋邨樓宇。
藍灣半島起好，小西灣越來越多人住，新巴同城巴兩間巴士公司將唔少原本以柴灣東為總站嘅巴士線，加長到小西灣，總站重搬到小西灣邨同埋藍灣半島兩個大巴士總站。
政府曾建議地下鐵路研究將港島綫從柴灣延伸入小西灣，但由於路線太過兜轉，地鐵公司唔受。地鐵亦研究過用輕便鐵路將小西灣同柴灣連埋，但係造價同融資好多問題搞到不了了之。

住宅
小西灣邨：小西灣第一個公共屋邨，喺1989年至1993年分3期落成。有瑞喜樓、瑞樂樓、瑞強樓等。
曉翠苑：居者有其屋屋苑。有2座住宅，一個多層停車場。
佳翠苑：居者有其屋屋苑。有2座住宅，一個多層停車場。
富景花園：私人參建居屋屋苑。有11座住宅，一個2層商場同停車場。
富怡花園：私人參建居屋屋苑。有5座住宅，一個10層停車場，頂層係球場。
富欣花園：私人參建居屋屋苑。有8座住宅，一個4層停車場同一個1層商場。
藍灣半島：由信和集團起，喺2001年起好，一共有8座樓高62層嘅住宅，地下設有商場藍灣廣場同公共交通交匯處。

公共交通
小西灣有好多巴士同小巴綫，而且唔少重過隧道過埋維多利亞港，甚至遠到赤鱲角機場都有。近嘅會駁去柴灣站。
小西灣道花園

小西灣道花園，香港公園之一，遊樂場之一，喺柴灣小西灣小西灣道，英文叫Siu Sai Wan Road Garden。行政上歸東區。設施有緩跑徑、健身徑、單車徑、單車場。
小西灣海濱花園

小西灣海濱花園，香港公園之一，遊樂場之一，喺小西灣小西灣道，英文叫Siu Sai Wan Promenade。行政上歸東區。設施有硬地球場，以及七人足球場。
小西灣游泳池

小西灣游泳池（英文：Siu Sai Wan Swimming Pool），係香港港島東區嘅一個公眾游泳池，喺小西灣小西灣道15號小西灣綜合大樓一樓，由康樂及文化事務署管理。
克里米亞韃靼文

克里米亞韃靼文（Qırımtatarca）係克里米亞韃靼人用嘅語言，有超過48萬人用。
克里米亞韃靼文
克里米亞汗國

克里米亞汗國係西亞一個古國，1449年由欽察汗國分裂出，領土主要包括克里米亞半島，1478年開始做鄂圖曼帝國嘅附屬國，1783年畀俄羅斯帝國吞併咗。
克里維里赫

克里維里赫（Kryvyi Rih）係烏克蘭第七大城，喺第聶伯羅彼得羅夫斯克州，人口60萬。
克里米亞大橋

克里米亞大橋（俄文：Крымский мост，拉丁化：Krymskiy most，俄文讀音：[ˈkrɨmskʲij most]，烏克蘭文：Кримський міст，羅馬化：Krymskyi mist），又叫克赤海峽大橋，係橫跨克赤海峽嘅跨海大橋。呢條橋有兩棟並排，畀鐵路同公路兩用，連接住東面嘅俄羅斯克拉斯諾達爾邊疆區、同埋西面嘅克里米亞半島。

名
喺2017年12月，俄羅斯搞過一份關於橋名嘅調查，最後結果表示「克里米亞大橋」嘅票數最多，其次就係「克赤大橋」同埋「統一大橋」。

開放
喺2014年，喺俄羅斯吞併克里米亞之後，俄羅斯政府開始起呢條橋，嚟將克里米亞半島同俄羅斯大陸連埋一齊。呢條橋嘅開支總共係大約 $37億美金，總共長19公里（12英里），係歐洲有史以嚟最長嘅大橋。
呢條橋喺2016年開始起，到2018年5月15號正式開放。到2019年12月，條橋嘅鐵路亦都開放埋。喺2020年8月15號，一日内有36,393架車行過，破咗當時嘅記錄。

俄烏戰爭
喺俄羅斯入侵烏克蘭期間，呢條橋曾經有唔至一次發生爆炸。第一次係喺2022年10月8號，而俄羅斯政府到2023年5月正式宣佈完全重開。不過到2023年7月17號，條橋再發生過襲擊，到10月重開。兩次爆炸都係由烏克蘭承認嘅襲擊。

畫廊
2018年5月15號，公路橋已竣工。左手邊仲起緊嘅係鐵路橋。
2018年4月衛星圖
2016年3月普京視察建築工地
普京帶隊率先過橋
克里米亞韃靼人

克里米亞韃靼人，簡稱克里米亞人，係韃靼人嘅其中一個族群，發源自克里米亞，估計全球約莫有50到650萬人，主要用克里米亞韃靼文。
呢篇克里米亞韃靼人係關於族群嘅楔位文章，仲未完成嘅。麻煩你幫手補充佢嘅內容。
克里莫納

克里莫納（意大利文：Cremona）係意大利倫巴第大區克里莫納省首府，人口7萬。
國會議員 (英國)

呢篇國會議員 (英國)係政治類嘅楔位文章，未完成；麻煩你幫手加下料，充實佢。
國歌條例

國歌條例（英文：National Anthem Ordinance）係香港嘅一條法例，將侮辱中華人民共和國國歌《義勇軍進行曲》的嘅行為刑事化。呢條條例係對應中華人民共和國國歌法嘅本地法律。中共中央總書記習近平喺2017年初就國歌立法發表講話。呢條條例喺2020年6月12號實施。
國權章

國權章係伊斯蘭教典籍《可蘭經》入面嘅第67章（蘇拉）。
國枝強

國枝強（1944年9月18號—）係日本足球員，司職後衞，曾經喺1969年爲日本足球代表隊出場2次。
國歌

國歌係一首畀一個國嘅政府正式承認能夠代表呢個國嘅歌，一般嚟講都帶有愛國主義色彩。國歌呢個概念響19世紀至20世紀開始普及。
呢篇國歌係政治類嘅楔位文章，未完成；麻煩你幫手加下料，充實佢。
國會議事堂前站

國會議事堂前站（日文：国会議事堂前駅／こっかいぎじどうまええき Kokkai-gijidō-mae-eki）係日本東京千代田嘅一個地鐵站，由東京地下鐵營運，鄰近於日本國會議事堂（日文：国会議事堂）。呢個站由丸之內綫同千代田綫服務，代碼分別為 M-14 同 C-07。乘客喺呢個站亦可以經地底隧道直接步行到附近嘅溜池山王站，唔使出入閘就可以轉搭銀座綫同南北綫。

車站佈局
呢個站最深嘅一層（千代田綫月台）為 37.9 米深，為東京地下鐵系統入面最深嘅站。

歷史
呢個站嘅丸之內綫部分喺 1959 年 3 月 15 號啟用；千代田綫部分喺 1972 年 10 月 20 號啟用。連接住銀座綫同南北綫嘅溜池山王站嘅通道亦喺 1997 年 9 月 30 號同車站本身同時開通。
國會金章

國會金章（英文：Congressional Gold Medal）係美國國會頒畀平民嘅最高獎勵，得獎者唔使係美國公民。
最早嘅得獎者係有份參加美國獨立戰爭同墨西哥戰爭嘅平民，之後得獎者仲包括演員、作家、音樂家、探險家、太空人、救生員、科學家、運動員同人道主義者等等。
國有企業

國有企業 (英文：state-owned enterprise)，係一間全資由政府控制嘅企業。呢些企業一般都係由一份行政命令或者法律通過而組成。建立國有企業嘅原因，通常都係為咗幫政府賺錢，又或者係避免出現私人公司壟斷嘅情況。
最常出現嘅國有企業係基建設施嘅企業，因為佢哋係自然壟斷，所以經濟市場鬥爭只會令服務又貴又冇效率。
其中同私人企業最大嘅分別，就係國有企業嘅目標一般都唔係淨係為咗賺錢，亦會兼顧其他問題，例如為住得偏遠嘅人民提供運輸。
國會議員

國會議員係一個國嘅議會入面嘅成員，代表人民履行議會嘅職責。

各地國會議員
呢個表唔完整，歡迎加料。
國會議員 (英國)
向太陽怒吼

《向太陽怒吼》（粵拼：hoeng3 taai3 joeng4 nou6 haau1）係臺灣歌手王傑嘅第五張個人國語專輯，發行日期係1990年1月7號。
向心力

向心力係一樣嘢沿住圓周軌跡郁動嗰陣產生拉向圓心嘅力。
向夜晚奔去

〈向夜晚奔去〉（粵拼：hoeng3 je6 maan5 ban1 heoi3，日文：夜に駆ける／よるにかける yoru ni kakeru */?）係日本雙人音樂組合YOASOBI嘅第一首單曲，喺2019年12月15號由DefSTAR RECORDS發行。呢隻歌係monogatary.com「將小說音樂化」企劃嘅第一套作品，以星野舞夜嘅小說《塔那托斯嘅誘惑》為藍本。呢隻歌係2020年日本最熱門嘅歌曲之一，唔單止攞到《日本公告牌》日本百強單曲榜年度冠軍，重登上咗第71回NHK紅白歌合戰。截至2021年6月，呢隻歌以2.2億次嘅串流成績攞到日本唱碟協會白金唱碟認證。

濕碎事
2022年香港女子組合COLLAR嘅單曲《Gotta Go!》，旋律被指責涉嫌抄襲呢首歌，但作曲嘅C.Y. Kong對指控未有任何正式回應。
向天再借五百年

《向天再借五百年》係由中國歌手韓磊演唱、樊孝斌填詞，張宏光作曲。隻歌係中國大陸電視劇《康熙王朝》主題曲，韓磊嘅代表作。

出名
《向天再借五百年》因《康熙王朝》喺中國中央電視台電視劇頻道嘅熱播而紅咗，喺2008年中國中央電視台搞嘅《30年電視劇歌曲盛典》攞到「中國改革開放30年優秀電視劇歌曲」。

關於主旨
電視劇顯示嘅歌詞第11至第16句係：「看鐵蹄錚錚 踏遍萬里河山 我站在風口浪尖 緊握住日月旋轉 願煙火人間 安得太平美滿」，邏輯係冇矛盾。第15同16句「願人間······安得······美滿」，語義就有矛盾嘅地方。
假如換咗發音相近、而令文法通順嘅「血淹沒人間」，就令成隻歌嘅思想差好遠。所以部分聽眾質疑，隻歌原本唔係《康熙王朝》嘅主題曲，而係為2001年電視劇《大英雄鄭成功》寫嘅。作曲人張宏光喺「我的紀錄片：韓磊」（20140313期）入面表示：「這首作品是別的電視劇的一首歌······因為種種原因擱置在那·····後來人家臨時要，才給了同樣是古裝片的康熙帝國」。有人考證近似嘅曲調喺1991年《神醫朱丹溪》主題曲《愛你永遠無絕期》被採用過，但兩者風格唔同，證實唔到張宏光講嘅係為《神醫朱丹溪》而寫。
對詞作者樊孝斌嘅採訪文章就寫話：「其實在樊孝斌的心裡，愛國是最起碼的，不管生活在哪個民族、屬於哪個民族，每個人都應該有一個很強烈的民族情結。而對祖國的愛不需要複雜，其實和對家的愛是一樣的。治理好了一個小家，你就在愛你的國家；愛好你身邊的人，也可能就愛好所有的人。」

關於詞作者
喺電視劇《康熙王朝》播出嗰陣，《向天再借五百年》嘅詞作者署名係張俊以、樊孝斌。演唱人韓磊表示過張俊以只係《向天再借五百年》嘅掛名詞作者。真實嘅作者係署名喺張俊以後邊嘅樊孝斌。
而樊孝斌只係含糊咁話「這首歌裏有他的藝術創作」。同時佢仲表示，如果冇張俊以嘅幫助，呢隻歌都冇辦法搞掂，「因為張俊以投資了歌曲部分」。
2003年12月12號北京市第一中級人民法院對張俊以判處6年有期徒刑，有張俊以嘅署名有《向天再借五百年》在內嘅大量作品，再次出現嗰陣「張俊以」嘅署名已然消失。《成都晚報》引述業內人士意見認為，張俊以署名權被單方面剝奪，意味住呢啲作品已經返到本來嘅情況。但係張俊以雖然犯罪獲刑，並唔意味住佢嘅著作權唔受法律保護。佢署名過嘅作品已經公開發表，從著作權嘅角度嚟睇，佢已攞到合法嘅署名權。只要合作者唔提出異議，都冇訴諸法律，張俊以嘅署名權就唔應該被相關播出單位單方面剝奪。
向島建

向島建（1966年1月9號—）係日本足球員，司職前鋒，效力過東芝，清水心跳，及川崎前鋒。
向島滿

向島滿（1976年5月5號—）係日本足球員，司職後衞，效力過名古屋八鯨，及本田。
凱撒法案

凱撒敘利亞平民保護法案（阿拉伯文：قانون_قيصر‎；英文：Caesar Syria Civil Protection Act），簡稱凱撒法案，係一部制裁法案，係美國聯邦政府用來針對敘利亞政府同埋敘利亞總統巴沙爾，喺2020年6月18號生效。
根據呢個法案列明，巴沙爾、巴沙爾老婆仲有其他共39個受制裁對象，喺美國境內嘅所有資產都會俾聯邦政府凍結，而本人亦唔可以入境美國，而任何同巴沙爾政權有著軍事同經濟合作嘅公司、政府同個人，都會受到懲罰。

法案緣起
法案名係源自喺敘利亞政府入邊，做過軍事警察法醫攝影師嘅凱撒（Caesar），呢位攝影師係自己帶咗成五千幅，影低咗酷刑受害者屍體嘅相片離境，向美國國會公開，揭發咗敘利亞監倉度嘅大規模酷刑同殺戮，成為咗敘利亞內戰戰爭罪行嘅證據。

針對對象
制裁首波對象鎖定咗巴沙爾嘅老婆阿斯瑪（Asma al-Assad）、巴沙爾嘅手足、好幾個敘利亞高級將領，仲有伊朗民兵等政權核心圈嘅人士。其中阿斯瑪係首次被制裁，佢本人係做過投資銀行家，係試過將自己塑造成進步嘅改革派人士，仲有巴沙爾政權現代化嘅代表人物。

影響
美國國務卿蓬佩奧話，制裁措施「只係開始。美國將持續施加經濟同政治壓力，以切斷巴沙爾政權嘅收入，並令佢哋失去對敘利亞人民發動戰爭同犯下大規模暴行所需嘅支持」。
而黐著敘利亞嘅黎巴嫩，就出現咗經濟同金融混亂，黎巴嫩喺法案生效後，經已急瀉咗七成，喺6月19號嘅黑市找換價，係每六千黎巴嫩鎊換1美金。黎巴嫩人就排長隊搶購稀缺嘅美金。喺貝卡東部地區同南部城市西頓，民眾都喺第二日朝頭早兌換站未開門就排長隊輪候。
凱施餅店

凱施餅店（Hoixe Cake Shop）係香港一間港式連鎖式麵包舖，全港舖頭有五十幾間。店主為蕭偉堅先生，1955年出世。第二代傳人為蕭霆峰。蕭偉堅先生坐擁1.6億元身家。
圓頭單棘躄魚

圓頭單棘躄魚（學名：Chaunax pictus）係單棘躄魚科單棘躄魚屬嘅其中一個種。
圖

圖（粵拼：tou4）係由一種或多種色水喺一個平面上高，睇落似一樣嘢，可以用影相或者畫畫等方法整出嚟。
圓錐曲綫

圓錐曲綫，又叫二次曲綫，係幾何學入面由平切圓錐得出嚟嘅曲綫，包括咗橢圓、拋物綫同雙曲綫，圓形屬於橢圓嘅一種，不過都有啲人將圓特別區分出嚟做第四種。
圓面積

一個半徑係 r 嘅圓嘅面積係 πr2。呢度嘅希臘字母π，同通常一樣代表圓周長同埋直徑嘅比值，即係圓周率。
而家嘅數學家可以用微積分或者更加高深嘅後繼理論實分析攞到呢個面積。但係，喺古希臘數學家阿基米德喺《圓嘅測量》（Measurement of a Circle）入面用歐幾里得幾何證明咗一個圓周內部嘅面積等於一個用佢嘅圓周長同埋半徑做兩個直角邊嘅直角三角形面積。周長係 2πr，直角三角形嘅面積係兩個直角邊相乘嘅積嘅一半，得出圓面積係 πr2。
圓頭山

圓頭山（英文：Yuen Tau Shan）又叫靈渡山，係香港一座山，海拔高375米，喺元朗區，青山北面。
圓頭山山勢幾陡峭，尤其係北脊，山徑嚴重風化，大致上係浮沙碎石地形。圓頭山東北麓起咗座靈渡寺。山頂四圍無遮擋，可清晰遠望天水圍、屯門、元朗同后海灣一帶嘅景色。
圓點蝙蝠魚

圓點蝙蝠魚（學名：Ogcocephalus radiatus）係棘茄魚科蝙蝠魚屬嘅其中一個種。
圓頂清真寺

圓頂清真寺係以色列耶路撒冷聖殿山一座回教清真寺，691年起好，特點係有個金色大圓頂。
圓頂清真寺
圓頂清真寺
圖-95

圖-95（粵拼：tou4-gau2 aa6 ng5，俄文：Ту–95，英文：Tu-95），北約代號：Bear（熊），係蘇聯圖波列夫設計局所製造、全世界唯一服役嘅大型四轟炸機、海上偵察機同軍用客機。

用嘅國家
蘇聯、 俄羅斯：2019年嗰陣有56架，其中Tu-95MS型有43架服役緊。
 印度：印度海軍8架Tu-142，已封存。
 烏克蘭：已全部除役。
大澳道

大澳道近西端向西望，左邊係佛教筏可紀念中學，右邊前面係龍田邨天喜樓。
大澳道（Tai O Road）係香港新界大嶼山大澳一條路，1960年代頭同石壁水塘同一期起好，係出入大澳嘅唯一車路，亦係全香港最西面嘅正規車路。
大澳關帝古廟

大澳關帝古廟屋脊嘅陶瓷雕塑，有「光緒廿□年」嘅字樣。
大澳關帝古廟係香港一間關帝廟，喺新界大嶼山大澳，喺明朝弘治年間（1488年至1505年）起，係區裏面歷史悠久嘅廟宇。呢間廟曾經喺清朝乾隆六年（1741年）、咸豐二年（1852年）、光緒廿九年（1903年）、1959年同1975年重修過。間廟已被評為香港二級歷史建築。
大澳關帝古廟正殿中間供奉有關帝，神檯兩邊左面有張仙、周倉，右面有關平、黃靈公，正門兩邊供奉土地同門官。
大灘營地

大灘營地，香港營地之一，專畀露營，喺大灘南面，北潭路側，介乎高塘下洋同黃石碼頭之間，英文叫Tai Tan Campsite。屬西貢西郊野公園，行政上歸大埔區。營地屬小型，有營位少過二十。水源取自水喉。歸漁農自然護理署管。
營地由北潭路入，行山徑去到大灘條村。署方喺西側開咗大灘樹木研習徑。去到大灘村嗰邊，又有大灘郊遊徑。
地有涼亭歇下，飲食用得燒烤爐、檯櫈。亦有廁所。
大澳路二號遊樂場

大澳路二號遊樂場，香港公園之一，遊樂場之一，喺大嶼山大澳大澳路，英文叫Tai O Road Playground No. 2。行政上歸離島區。設施有滾軸溜冰場。
大瀝

大瀝鎮（粵拼：daai6 lek6 zan3）係中國廣東省佛山市南海區一個鎮，位於南海區中部，東面同廣州市荔灣區接壤，南面係佛山市禪城區，西面係南海獅山鎮，係廣州到佛山嘅必經之地，所以又叫「廣佛黃金走廊」。
佢面積125.77平方公里，人口27萬，外來人口24萬。下轄黃岐、鹽步、大瀝3個片區，大瀝係有色金屬名鎮，鹽步係內衣名鎮，黃岐嘅商貿業非常發達。
大瀝河

大瀝河（Tai Lek Ho）係荃灣一條河，由大帽山起，向南流入藍巴勒海峽。中間經過石圍角老圍，再下流到西樓角一帶。而家下荃灣新市鎮部份，變咗大河道底暗渠。
大瀧麻未

大瀧麻未（1989年7月28號—）係日本足球員，踢前鋒，曾經喺2012～2013年間為日本女子足球代表隊出場3次。
大澳洲灣

大澳洲灣（英文：Great Australian Bight）係南大洋北部一個海域，喺大半個澳洲南部。
多角投資

多角投資（粵拼：do1 gok3 tau4 zi1；英文：diversification），又叫分散投資，係投資上成日講到嘅一個概念。多角投資最基本嗰個諗頭係做投資嗰陣，應該喺同一個 portfolio（粵拼：pou6 fou1 li4 ou4）入面有多種唔同資產，例如同時揸住啲股票又揸住啲債券而唔好淨係揸住單一一隻資產。即係要「由多個角度」嚟做投資。
多角投資最重要嘅用途，係控制投資所涉及嘅風險：簡單噉講，如果一位投資者手上淨係揸住單一一隻資產，嗰隻資產個價冧嗰時，位投資者就會損失慘重，但如果位投資者手上揸多種唔同嘅資產，就會比較難出現「啲投資一嘢就化為烏有」噉嘅情況；因為噉，多角投資被指可以大幅噉減低投資帶嚟嘅風險。仲有唔少實證研究表示，多角投資的確能夠幫投資者長遠賺到更多嘅錢。

分散方法
睇埋：投資、投資策略同投資組合
多角投資可以用好多唔同做法嚟達致「多種唔同投資」。
揸邊種資產：投資可以透過好多種唔同嘅資產嚟做，包括股票、債券、不動產、貴金屬同外匯... 呀噉。例子可以想像一位鍾意低風險投資嘅投資者，手上揸住債券、貴金屬同埋一定量嘅外匯... 等好幾種風險偏低嘅資產。
揸邊個 sector（粵拼：sek1 taa4）嘅資產：投資風險好多時都係會集中於打擊某個 sector 嘅；例如家陣政府話要立法，要限住啲人每個禮拜可以用幾多個鐘頭嚟上社交媒體，噉搞社交媒體嘅公司啲股價好有可能會受到打擊，如果一位投資者揸嘅股票冚唪唥都係社交媒體公司嘅，噉佢就會有相當嘅損失，而相比之下，如果佢揸吓社交媒體公司嘅股票同時又揸吓快餐店公司嘅股票，就冇咁易受制於呢啲專打擊某個 sector 嘅風險。
間公司有幾創新；好多投資者都鍾意投資落啲大、有長期噉運行嘅公司度，但另一方面事實又表明，呢啲公司好多時出唔到咩大嘅創新，重大創新成日都源於啲肯搏嘅人創業，而創新梗要重大先至會引致大幅度嘅價值提升；因為噉，有唔少投資者都會起碼留意吓個市場有冇咩有潛力嘅新創公司，並且投資錢嚟買呢啲新創公司嘅股票或者債券。一位行多角投資嘅投資者，好可能會同時揸吓啲大同穩定嘅公司嘅股票，又揸吓啲新創公司嘅股票。亦都可以睇埋價值投資呢個諗頭。
啲資產屬乜嘢地區：例如想像而家美國經濟衰退，噉美國相關嘅資產（例如係好多美國公司嘅股票，或者買嚟做外匯投資嘅美金）好有可能價值會跟住跌；如果有位投資者一味淨係揸呢啲基於美國嘅資產，佢就會有損失；一位比較多角化投資者，往往會（例如）手上揸啲基於美國嘅資產、又會揸啲基於日本嘅資產、又會揸啲基於歐洲嘅資產... 呀噉。
市場流通度：有啲資產流通度高啲，即係比較易轉做現錢，例如外匯噉；同時又有啲資產係流通度低嘅，可能要搞成幾個月先轉到做現錢，例如房地產噉；一個多角化嘅投資者，正路會揸啲流通度高嘅資產，同時又會揸住啲流通度低嘅資產。
有唔少金融同理財領域嘅研究者，都想能夠做到盡可能咁精確，即係能夠畀到啲具體嘅數值出嚟解答「要攞幾多隻唔同嘅資產、要買幾多個唔同 sector 嘅股票、或者要買幾多個唔同地區嘅外匯，先最穩陣」噉嘅問題，不過到咗 2020 年代初，呢啲問題仲係好難解答。

統計概念
統計相關：可以用嚟量度一個 portfolio「有幾咁多角化」，如果個 portfolio 夠嗮多角化，噉佢涉及嗰啲資本嘅價應應該唔好有太強嘅正相關。
標準差同變異數：都係成日畀人用嚟量度一個 portfolio「夠唔夠多角化」，夠穩陣低風險嘅投資，理應係回報數值嘅標準差同變異數都細嘅。
中央極限定理
多謝

多謝，又叫感謝、感恩、感激，係指對第啲人畀自己嘅幫助畀正面嘅回應。
粵語入面表達謝意可以講「多謝」或者「唔該」，而兩個詞嘅用法有少少唔同：前者多數用響物質上嘅幫助；後者多數用響非物質上嘅幫助。
多謝咭

多謝咭係送畀對方嘅一咭，以向對方表示謝意，多謝對方幫咗你忙、送禮物畀你等。
多變量分析

多變量分析（multivariate analysis）係指個統計分析涉及多過一個變數。
多語現象

多語現象（粵拼：do1 jyu5 jin6 zoeng6；英文：multilingualism）係指一個社群入面用多過一隻語言嘅現象，喺世界上好普遍。因為英文喺全世界好多地方都用，令好多人除咗用母語之外，亦要識用英文。

影響
睇埋：借詞
啲有強烈多語現象嘅社會（好似係粵英薈萃嘅香港噉），都被指係易見到啲語言之間將啲字詞借嚟借去。
Loan blend：產生一隻新字詞，隻新字詞其中一橛嚟自外語、另外嗰橛就係用本土已有嘅字詞；可以睇返上面提到嘅「沙紙」呢隻廣東話詞－當中「沙」取自英文 certificate 嘅第一個音節，而「紙」就係一隻廣東話本土已有嘅字。
Substitution（粵拼：sap1 si1 tit1 tiu1 seon4）
Loan coinage
Loan formation
Loan translation：攞住原語文嗰隻字，將隻字每個元件都意譯做自己語言；例如士多啤梨喺標準官話入面係譯做草莓（cǎo méi）呢隻漢字詞嘅，當中「草」對應英文 straw 而「莓」對應英文 berry－草莓一詞由兩橛組成，兩橛各自意譯噉對應英文嗰隻字裏面嗰兩橛，最後兩橛結合成一隻新詞。
Loan rendering：攞住原語文嗰隻字，將隻字其中一啲元件意譯，淨低嗰啲部份就加入自己嘅嘢。
Loan meaning：指「淨係借個意思」，即係用一隻本土已有嘅字詞，嚟指一個新引入嘅意思:4.2.5。
多變數常態分佈

多變數常態分佈（英文：multivariate normal distribution），係常態分佈喺高維度嘅推廣，其中一個用途就係用嚟講高維中央極限定理。
多變量統計

多變量統計（multivariate statistics）係指個統計模型有多過一個應變數。
多角度敘事

多角度敘事（multiperspectivity）喺敘事學上係指一個故仔入面用多個唔同嘅敘述觀點嚟敘述個故仔。
岩漿

岩漿（粵拼：ngaam4 zoeng1）係熔咗嘅岩石，通常埋藏喺地殼高溫高壓嘅環境，當火山爆發嗰陣，岩漿就會噴出，就係熔岩。
岩田光央

岩田光央 ，係日本嘅一個男配音員。

配音作品一覽
呢個表唔完整，歡迎加料。
岩溶地貌

岩溶地貌（粵拼：ngaam4 jung4 dei6 maau6，Karst）係由溶得嘅岩石（例如石灰岩、白雲石同石膏）溶解而成嘅地形。佢嘅特點係帶有排水窿嘅地下排水系統。

原理
雨水經過地球大氣層吸收咗二氧化碳（CO2）嗰陣，會形成導致岩溶特徵嘅碳酸。降雨到達地面之後，可能會穿過泥土，呢啲泥土因為泥土呼吸而產生咗額外嘅CO2。一啲溶咗嘅二氧化碳同水反應形成弱碳酸溶液，跟手溶解碳酸鈣。石灰岩溶解嘅主要反應順序如下：
H2O+CO2→H2CO3

CaCO3+H2CO3→Ca2++2 HCO3−
喺某啲特別條件底下，可能會起到第啲機制。導致硫酸形成嘅硫化物嘅氧化亦有可能係岩溶形成嘅腐蝕因素之一。當有氧（O2）嘅地表水滲入深層嘅岩溶系統嗰陣，佢哋會帶埋氧氣入面，呢啲氧氣同硫化物（硫鐵礦、氫硫化物形成硫酸（H2SO4）。硫酸然後同碳酸鈣反應，導致石灰石地層入面嘅侵蝕增加：
H2S+2 O2→
H2SO4(sulfide oxidation)
岩瀏聰

岩瀏聰（1975年10月7號—）係日本一退咗役職業網球員。

球員生涯
岩瀏聰係左手揸拍。
岩瀨浩介

岩瀨浩介（1981年4月8號—）係日本足球員，司職後衞，效力秋田藍閃電。
岩田小百合

岩田小百合 ，係日本嘅一個女演員。

拍過嘅作品一覽
呢個表唔完整，歡迎加料。
岩田拓也

岩田拓也（1994年7月14號—）係日本足球員，司職前鋒，效力SC相模原。
岩瀨健

岩瀨健（1975年7月8號—）係日本足球員，司職中場，效力過浦和紅鑽，及大宮松鼠。
岩田剛典

岩田剛典（日文：いわた たかのりIwata Takanori、1989年3月6號—）係日本男舞者、演員兼歌手，隸屬第三代J Soul Brothers同埋EXILE。
響第三代J Soul Brothers入面，同佢最老友個嗰就係登坂廣臣，重試過一齊去拉斯維加斯到玩。

經歷
佢響慶應義塾普通部同埋慶應義塾高中畢業，之後升讀慶應義塾大學法學部，響2011年3月畢業。
響2010年7月，NAOKI邀請佢做第三代J Soul Brothers成員候選人。同年嘅9月18號，響EXILE LIVE TOUR 2010 FANTASY綵排嘅時候，HIRO話畀佢知佢成功入到第三代J Soul Brothers。響9月27號，佢響「FANTASY後夜祭 〜EXILE魂〜」入面第一次以第三代J Soul Brothers嘅身份公開表演。
響2014年4月27號，佢響「EXILE PERFORMER BATTLE AUDITION」最終回合入面合格，成功加入EXILE。
奧拉夫·斯塔普雷頓

奧拉夫·斯塔普雷頓係一個英國、大不列顛及愛爾蘭聯合王國輔助醫護人員、哲學家、作家、科幻作家、反戰人士。
奧托

奧托（Otho，32年4月28號—69年4月16號）係羅馬帝國皇帝，69年在位，在位得嗰91日。
奧托·布勞恩

奧托·布勞恩（德文：Otto Braun，1872年1月28號—1955年12月14號），係威瑪德國時代社會民主黨嘅政治人，亦係1925年德國總統嘅候選人。喺1920年去到1932年期間做普魯士邦總理。
奧思華莫斯利

奧思華莫斯利（英文：Oswald Mosley，1896年11月16號—1980年12月3號）係英國政治人，1930年代做咗英國法西斯組織嘅領袖而出名，1940年畀政府拉去坐監，戰後隱居法國。
奧恩

奧恩（法文：Orne）係法國諾曼第其中一個省，編號61，首府阿朗松。
奧托蘭克

奧托蘭克（德文：Otto Rank，1884年4月22號—1939年10月31號）係奧地利心理分析學家，亦係弗洛伊德最親近嘅同事。
對數正態分佈

對數正態分佈（log-normal distribution）係指一個隨機變數嘅對數呈常態分佈；如果話  呢個隨機變數呈對數正態分佈嘅話，噉  呈常態分佈。
對格型配列

對格型配列（nominative-accusative alignment）係詞句配列一種，指隻語言將 S 同 A 用同一方法處理，P 當做另一類嘢。
有關 S A P 呢啲符號嘅意思，可以睇返詞句配列。

基礎
内文：詞句配列
世上大多數（估計超過 65%）語言都屬於對格型，包括英文、法國話、俄羅斯話、日本話同拉丁文噉。

拉丁文例句：
→ 粵譯：「個男仔喺度做嘢。」
→ 粵譯：「個男仔郁手打老師。」
留意到無論個男仔（puer）係 S 定 A 都好，隻字都當正咗係屬同一格噉。
對比分佈

對比分佈（contrastive distribution）喺語音學上係指有幾隻款嘅聲，佢哋會喺同一環境下出現，但佢哋之間嘅差異會引致意思唔同咗。
廣東話例子－
gam1（可以對應嘅漢字：金、今）同
gan1（可以對應嘅漢字：巾、根），
[m] 同 [n] 算係處於對比分佈。
對抗性機械學習

對抗性機械學習（adversarial machine learning）係指喺機械學習當中，用一啲手法整蠱個機器學習模型嚟令到佢出錯嘅操作。噉樣嘅手法可以用喺訓練同檢測嗰陣，亦會俾人用於攻擊性目的，噉時就叫對抗性攻擊（Adversarial attack）。喺啲對抗性手段下，個模型嘅頑健性會受到挑戰；嚴重陣時啲結果會出現走趲或者直頭走偏。
對數

對數係一種函數，佢係指數函數嘅反函數。對數係嚟自指數，指數函數嘅基本樣係，係一個正實數。咁呢個圖就會穿過，同埋x軸就係呢個圖嘅趨近線（asymptote）。因為指數函數係單對單函數，又係全射函數，所以佢就會有逆函數或者叫相反。而指數函數嘅相反就係對數，求出黎嘅方法可以參考下面。
對數有好多唔同嘅作用，其中最常見嘅就有搵出次方，同埋做數學建模去解決現實世界嘅問題。

定義對數
設 ， 同埋 ，對數函數（logarithmic function）符合：
「」。
呢個函數嘅基數（或叫基底，英文：base）就係 。｢｣ 中文一般會讀成「log  底 」；英文一般會讀成「log base  of 」。有啲計數機將  寫做 ，有啲寫做 。

等價定義
根據以上呢個定義，，呢兩個表達係完全一樣。
一般會將叫做指數表示（exponential form）；
另一個樣，叫做對數表示（logarithmic form）。

求絕對值
求一個對數嘅絕對值需要用到代數技巧。
例如求：
將求嘅數等於：
利用等價定義轉返佢做指數表示：
解方程：
還原答案：
例子：

簡寫
内文：自然對數
有自然指數就自然有自然對數，佢哋基本大同小異，只不過自然對數個基數係歐拉數。而一般情況普通對數個基數就係，叫做常用對數。
通常用基數係嘅情況，本嚟係要寫成，但係因為成日用嘅關係，多數人都會寫成咁，而唔寫基數就默認係。為咗避免誤會（例如高等數學入面嘅  好多時係以  做底），有時又會寫做。
如果用歐拉數做基數，本嚟係要寫成，因為喺數學上好多時會用到，所以數學家就發明咗個符號寫做，所有基數係嘅對數，就會寫成。呢個叫做自然對數。
喺某啲領域，成日會用到  做基數，本嚟係要寫成 ，簡化寫成 。

畫對數
因為對數係指數嘅逆函數，所以可以利用反射得出。
如果。
如果就會得出上面呢張圖嘅樣，藍色線就係，將佢根據，黑線，做一個反射就得出綠色線。
如果。
如果就會得出上面呢張圖嘅樣，藍色線就係，將佢根據，黑線，做一個反射就得出綠色線。
以下呢個表可以比較指數同對數函數嘅相似同唔同之處：

分貝
分貝（decibel）係量度噪音程度嘅單位。佢係利用對數呢個概念。
分貝值喺數學上定義為：
式入面嘅  就係分貝值，單位係 dB。 就每平方米嘅聲音強度，單位係瓦特（watt）。 就係人最低可以聽到嘅噪音強度。平均嚟講，一般人最低可以聽到最低噪音係 。

黎克特制
黎克特制（Richter scale）係用嚟量度地震強度。
計算呢個強度嘅公式係：，
當中  係強度， 係地震震波強度， 係地震所釋出嘅能量。

pH值
喺化學入邊，pH值亦即係酸鹼度係用對數嚟定義嘅。
ph值公式：，
當中  係氫離子嘅濃度。
對極幾何

對極幾何嘅典型用例兩台相機從唔同嘅角度影同一場景嘅相片，而兩幅視圖之間啲拏褦可以攞對極幾何描述返。
對極幾何（英文：Epipolar geometry）係處理立體視覺嘅幾何，意指兩台相機從兩笪埞唔同嘅嚟睇一幅 3D 場景嗰陣（可以3D物體，或者佢上高嘅一粒點或者一條線），啲3D 點戥佢哋啲 2D 投影存在有好多啲幾何拏褦，啲喺圖像點之間造成咗一啲約束條件。一般嚟講，啲拏褦可以基於近似假設相機成針孔相機模型推導出嚟；但一啲特殊嘅相機（譬如推掃式嘅）會需要到遞啲模型。對極幾何係八點算法或者多視角幾何嘅基礎概念，雖然啲後者對原本嘅過程有返唔同程度嘅擴展。

定義
下圖描繪咗兩台睇住點嘅針孔相機。喺真實嘅相機中，圖像面實際上係擺喺焦點後（試惗相機CCD），並產生啲圖像係關於鏡頭焦點中心對稱嘅。之不過，爲咗方便，對極幾何入便擺啲圖像面去焦點中心（即Cardinal point）前面（圖中兩幅灰藍色面），嚟保持啲圖像上下左右嘸因對稱性而翻轉。其中，同代表緊兩台相機鏡頭嘅對稱中心。 作爲兩台相機關注緊嘅點，個點同個即係點喺啲圖像面上嘅投影。
對極幾何
每台相機都影到 3D 世界嘅 2D 圖像。噉樣嘅從 3D 到 2D 嘅轉換喊做透視投影，係攞針孔相機模型嚟描述。建模好多時係透過啲射線係從某相機發出而且穿過佢個焦點中心嘅嚟做投影。每條發出嘅光線對應圖像嗰度嘅一粒點。

相關概念
兩粒相機焦點中心連成嘅線係「基線」（英文：baseline），條線戥粒 3D 點構成嘅平面喊做「對極平面」（圖中綠色面，英文：epipolar plane）。基線戥兩幅圖像交叉嘅兩粒點 、喊做「對極點」（英文：epipole，epipolar point），係邊一幅圖像就係邊一台相機嘅對極點；亦都可以話，係台相機個中心發嘅射線穿過第個中心嗰陣，戥台機幅圖像面交叉嘅點。一條「對極線」（英文：epipolar line）係喺一幅圖像上，投影點譬如 戥對極點 連成嘅線；對極線亦都可以話係幅對極平面戥兩便圖像面嘅兩條交線，或者話係喺一幅圖像度睇到嘅一串點重疊（圖中疊成）、喺第幅圖像度反映成嘅線（）。
特殊情況下，兩台相機圖像面係平行嘅嗰陣（或者一台相機平行圖像面嚟移動），條基線亦都平行於啲圖像面，而啲對極線係一排平行線（交於無限遠）。

對極約束
令係兩便參考系之間嘅旋轉同平移，點喺兩個參考系入便啲坐標（同）可以透過表示到。乘埋反對稱矩陣（skew-symmetric matrix），因爲佢戥正交，所以：
再乘埋，因爲佢戥正交，得到
即有對極約束（epipolar constraint）式：
令，即當乘積係本質矩陣（essential matrix），所以改寫成：
對於啲圖像面座標，同埋某個對應嘅深度距離 ，有：
所以從一幅圖面轉到另一幅圖面嘅對極約束式都幾乎相同：

未校準相機
相機座標系啲點座標未必可以代表佢喺圖像上對應像素點；所以引入校準矩陣（calibration matrix），係噉啲圖像面座標同埋參考系座標到像素座標嘅轉換可以寫得成：
係噉原對極約束式可以轉成式：
令，即當乘積係基礎矩陣（fundamental matrix），可以改寫成未校準相機嘅對極約束式：
另外，從對極平面直接映射可以有以下證明：
令點喺兩便圖像噶投影點座標，因爲喺經嘅射線上，所以有對極線、上高有點嘅；因爲都係喺對極平面  嘅像，因爲兩者射影等價於點集（即點集喺左圖像面啲投影戥右圖像面啲投影等價），所以互相之間有2D單映射關係；因爲對極線係穿過對極點，所以；係噉可以令。而對於某一點喺上，有，即有對極約束條件。

對極約束同三角測量
若果兩台相機嘅相對位置已知，有以下兩個重要嘅觀察結果：
假設投影點 已知，對極線已知，而且點投影到右圖度嘅點 上，位於條特定嘅對極線度。即係話對於幅圖像入便觀察到嘅每粒點，都必然喺第幅圖像上一條已知對極線度觀察到。係噉有極線約束：喺右相機平面上嘅投影 必須包含喺對極線當中。所有啲點譬如、、喺上嘅都可以驗證返呢個約束。噉樣即係可以測試到兩粒點係咪對應返同一粒 3D 點。啲對極約束亦都可以通過兩台相機之間嘅本質矩陣或者基礎矩陣嚟描述到。
若果點 同 已知，係噉佢哋啲投影線亦都係已知嘅。若果兩粒圖像點對應返相同嘅 3D 點，係噉投影線必須喺度精確相交。即係話，可以根據兩粒圖像點嘅坐標計返，即所謂嘅三角測量。

簡化案例
對極幾何可以簡化，如果兩台相機啲圖像平面吻合嘅話。喺種情況下，對極線亦都吻合埋（ =）。另外，啲對極線係平行於基線，而且可以喺實踐中戥所述兩個圖像嘅水平軸對齊返。噉樣即係對於一幅圖像啲每粒點，只需沿水平線查睇就搵得到佢對應第幅圖像粒點。
如果相機位置唔可以噉擺法，係噉嚟自啲相機嘅嗰啲圖像坐標可以轉換到模擬得出有返公共嘅圖像面。個過程喊做圖像校正。

推掃式相機嘅對極幾何
戥使用二維CCD嘅傳統frame相機唔同，推掃式相機（Push broom scanner）採用一維CCD陣列來產生又長又連續嘅圖像帶，叫做「圖像地毯」。呢種傳感器嘅對極幾何形狀戥針孔投影相機嘅極線幾何形狀完全唔同。首先，推掃式傳感器嘅對極線唔係直線，而係雙曲線。其次，對極「曲線」pair唔存在。 之喺一些特殊條件下，衛星圖像嘅對極幾何可以認為係一種線性模型。
對比

對比係種修辭手法，即係指用兩個相反嘅事物做比較，突出兩者之間嘅差別。呢種手法可以將事物嘅特點同形態更加顯著，更加深刻。

同襯托嘅分別
對比同襯托唔同，但係成日會撈亂。對比係將兩個事物放埋一齊比較，冇一方比較突出；而襯托嘅兩個事物有主次之分，以次要嘅突出主要嘅。
對比時尚 2022 時裝元宇宙

《對比時尚 2022 時裝元宇宙》（Juxtaposed 2022 Fashion Meta）係香港MakerVille製作嘅潮流資訊節目，由香港時裝設計師協會贊助製作，由張進翹主持，2022年7月9號到23號逢禮拜六 15:30－16:00 喺香港電視娛樂ViuTV播。節目會介紹有關時裝同元宇宙嘅資訊。
寶福山纜車

寶福山纜車（英文：Po Fook Hill Elevator）係香港一個纜車系統，喺新界沙田寶福山入面。成個系統有兩個站、一架纜車，纜車有6個座位同4個企位。
寶石湖路

寶石湖路（英文：Po Shek Wu Road）係香港新界北區上水一條馬路，南面嗰邊連住粉嶺公路同粉錦公路，北面嗰邊連住馬會路，長1公里。
寶石軟魚

寶石軟魚（學名：Malakichthys similis）係發光鯛科軟魚屬嘅其中一個種。
寶福紀念館

寶福紀念館（英文：Po Fook Memorial Hall）係香港一間殯儀館，位於新界沙田大圍富山悠安街1號，1986年由中國海外集團有限公司投資籌備，1990年代中開始興建，並喺1996年上半年投入服務。有專車由港鐵大圍站來往寶福紀念館。

簡介
寶福紀念館係沙田區第一個提供殯儀服務嘅場地。突破傳統殯儀館嘅經營概念，打破殯儀館令人覺得冷冰冰嘅印象，以誠懇、開懷，酒店式嘅設施，締造莊重和諧嘅氣氛。
寶義

寶義係西夏皇帝李睍嘅年號，相當於公元1226年到1227年，前後總共2年。
寶石魚

寶石魚係鯻科革鯻屬其中一個品種嘅魚，亦係幾受歡迎嘅食用魚，原產澳洲嘅淡水環境，魚身睇落似有一塊塊黑寶石。
寶示戶進哉

寶示戶進哉（1978年10月4號—）係日本足球員，司職前鋒，效力過磐田山葉，及甲府風林。
寶祐

寶祐係南宋皇帝趙昀嘅第六個年號，相當於公元1253年到1258年，前後總共6年。
寶積有香

寶積有香 ，係日本嘅一個女演員。

拍過嘅作品一覽
呢個表唔完整，歡迎加料。
寶礦力水特

寶礦力水特（粵拼：bou2 kong3 lik6 seui2 dak6，Pocari Sweat，以前繙做「寶礦力」），係一種流行喺日本嘅運動嘢飲，由日本大塚製藥研發。寶礦力水特同人體體液相近，可以好快補充人體嘅水份同電解質，通常喺運動之後飲，嚟補充隨住汗水流失嘅水份同電解質。除咗原產地日本之外，喺中國大陸、香港、臺灣、大韓民國、泰國、印尼同阿剌伯聯合酋長國都有代理發售。寶礦力水特味道近似稀釋咗嘅西柚汁。
「ION WATER」低卡路里版寶礦力水特
寶礦力水得（當時叫寶礦力）第一代台灣總代理味王經銷店嘅手繪招牌
香港一個售賣罐裝寶礦力水特嘅汽水機
南韓漢陽大學嘅一個汽水機
中國版樽裝寶礦力水特（500ml裝）
小學校際常識大賽2021

小學校際常識大賽2021係全港青年學藝比賽大會同新城電台合辦嘅小學校際問答比賽，由預賽「小學常識挑戰賽2020」成績最好嗰27隊參加。考驗參賽同學喺各方面領域嘅認識同能力，例如香港同國家嘅發展、學科知識、語文能力、國際視野、生活技能、團隊合作等。由葉文輝、陳以禔主持。比賽喺2021年7月10號禮拜六15:05—16:00喺ViuTV播出。

參賽資格
喺2020/21學年喺香港教育局註冊嘅小學讀緊四年級至六年級嘅學生。

比賽環節
學術必答題（初賽，複賽，總決賽）
以學科知識為主，紅、藍、橙組順序作答，每組有底分100分，限時120秒內回答12條題目，答啱加20分，答錯或棄權唔扣分，限時之內答啱全部問題額外加30分。
睇片考腦筋（初賽，複賽）
考驗理解同分析能力，同學先睇一段短片，然後回答問題，頭五條係搶答題，限時10秒內作答，答啱加30分，答錯扣20分，冇得補答。第六題係思考題，一分鐘時間討論之後作答，答啱加40分，答錯唔扣分。
虛擬競技鬥快砌（初賽）
考驗觀察力同團隊合作，三組同學同時觀察螢光幕上顯示嘅一張香港景物圖片，然後限時120秒內，用電腦重新拼出原圖，限時內最快完成嘅可得50分，第二名完成可得30分，第三名完成可得10分，限時內未完成唔扣分。
實力競技鬥快答（複賽）
考驗觀察力同團隊合作解難，同學先睇一段動畫片，然後喺指定賽道分別進行競技環節。喺限時三分鐘內跟隨路線兜個障礙物答問題，每答啱一題加30分，答錯唔扣分，犯規扣50分。每組派出兩位同學蒙上眼罩再抽問題紙，然後運用手扙跟隨指定路線兜個障礙物，將問題紙傳送畀指定位置嘅另一位同學，由對方喺箱內搜尋同配對正確答案。每次只可抽一條問題，完成傳送同配對之後，再由另一位蒙眼罩同學接力抽取新嘅問題同傳送。
虛擬競技鬥智力（總決賽）
考驗智力同觀察力，三組同學同時參與線上密室解謎遊戲，限時五分鐘內用電腦答啱預設問題並且成功離開密室，限時內最快完成嘅可得100分，第二名完成可得60分，第三名完成可得30分，限時內未完成唔扣分。
實力競技過三關（總決賽）
第一關：考驗觀察力同團隊合作，每組同學分別觀察螢光幕上顯示嘅一張剪影圖，然後限時60秒內用大型七巧板拼出原圖，限時內最快完成嘅可得50分，第二名完成可得40分，第三名完成可得30分，限時內未完成唔扣分。
第二關：考驗地理常識同團隊合作，每組同學須於90秒內，喺大灣區地圖上正確位置寫上11個城市嘅名稱，清楚寫啱每個城市名稱同位置可得10分，寫錯唔扣分，限時之內最快寫啱全部11個城市額外加30分。
第三關：考驗算術能力同眼明手快，每組同學須於120秒內，計算四題唔同嘅數學題，然後分別用筷子夾出指定顏色嘅豆豆數目表示答案，每答啱一題可得20分，寫錯唔扣分，限時之內答啱全部問題額外加30分。
常識搶答題（初賽，複賽，總決賽）
限時內搶答題目，每題限時10秒內作答，答啱加30分，答錯或棄權扣20分，所有題目冇得補答。